Armenia - România 0-5 - VIDEO

Au marcat: B. Stancu 4' -pen., Ad. Popa 10', R. Marin 12', Stanciu 29', Chipciu 60'

Cartonaș Roșu: Malakian 3'

România a început bine și a marcat în minutul 3, din penalty, prin Bogdan Stancu. La faza premergătoare, Malakian a fost eliminat pentru henț. Detalii aici

Adi Popa, în minutul 10, și Răzvan Marin, în minutul 12, au majorat scorul, iar România se desprinde în câștigătoare. Detalii aici

Scorul pauzei, 4-0, a fost stabilit de Nicolae Stanciu, care a marcat cu un șut din mijlocul careului.

După pauză, "tricolorii" nu au mai forțat și au marcat doar o dată, prin Chipciu. Acesta a primit o pasă perfectă de la Marin și a marcat cu un șut de la 10 metri.

Pe final, Daum l-a introdus și pe Dorin Rotariu, care a debutat în tricoul primei reprezentative cu numărul 10 pe tricou.

Tot în grupa noastră, Muntenegru a învins azi în meciul împotriva Kazahstanului, 5-0.

Clasament grupa E:

1. România 4p 2j 6-1 golaveraj 2. Muntenegru 4p 2j 6-1 3. Polonia 4p 2j 5-4 4. Danemarca 3p 2j 3-3 5. Kazahstan 1p 2j 2-7 6. Armenia 0p 2j 0-6

Urmează să se joace: Kazahstan - România (11 octombrie), România - Polonia (11 noiembrie), România - Danemarca (26 martie 2017), Polonia - România (10 iunie), România - Armenia (1 septembrie), Muntenegru - România (4 septembrie), România - Kazahstan (5 octombrie), Danemarca - România (8 octombrie)

Vezi aici cum s-a desfășurat meciul:

min 90+3: Final de meci! România se impune, scor 5-0

min 87: Ratări în lanț pentru români. Keșeru a scăpat singur cu portarul advers, dar a șutat în el. Mingea a ricoșat la Bicfalvi, care a tras într-un adversar. Câteva secunde mai târziu, Latovlevici a șutat de la 20 de metri, dar mingea s-a dus pe mijlocul porții și a fost respinsă

min 85: Rotariu reia cu capul din 6 metri, din corner, dar mingea este respinsă de adversari

min 80: Ultima schimbare la România: Bicfalvi intră în locul lui Stanciu

min 79: Benzar centrează de pe partea dreaptă, dar mingea este reținută de portarul Armenilor

min 75: Ocazie mare pentru Keșeru! Atacantul trage de la 6 metri, din colț, dar mingea se duce pe lângă poartă

min 74: Latovlevici șutează de la 25 de metri, dar mingea se duce peste poarta lui Belgarian

min 69: Pizzelli șutează de la 20 de metri, dar mingea este reținută de Tătărușanu fără probleme

min 68: Voskanian șutează mult peste poartă, din mijlocul careului român

min 67: Schimbare la România: Rotariu intră în locul lui Chipciu! Astfel, mijlocașul debutează la națională

min 60: GOOOL ROMÂNIA! După o pasă perfectă a lui R. Marin, Chipciu scapă singur cu portarul armenilor și marchează cu un șut de la 10 metri

min 57: Prima schimbare la România: Keșeru intră în locul lui Stancu

min 55: Mkoian trage spre colțul lung al porții lui Tătărușanu, dar mingea se duce pe lângă poartă

min 50: Ocazie pentru România! R. Marin pătrunde foarte bine și șutează cu stângul, dar mingea se duce puțin pe lângă poartă

min 46: A început repriza a doua

Bogdan Stancu a marcat cel de-al 12-lea gol pentru tricolori şi-l egalează la numărul de reuşite pentru România pe Dan Petrescu

min 45+2: Pauză! Armenia - România 0-4! Ultima dată când am intrat cu 4-0 la pauză a fost în amicalul cu Germania, din 2004

min 45: Ratare Armenia! Ozbiliz a pătruns bine pe partea dreaptă, a centrat în careu, dar Pizzelli nu a putut să reia periculos și Tătărușanu a reținut

min 44: Adi Popa a intrat în careu, dar a fost blocat foarte bine de fundații armeni

min 37: A doua schimbare la armeni: Andonian este înlocuit de T. Voskanyan

min 33: Schimbare la Armenia: Pogosian este schimbat de Murdanian

min 30: Stanciu șutează bine, de la 20 de metri, dar Belgarian respinge în corner

min 29: GOOOL ROMÂNIA! Stancu recuperează foarte bine mingea în careul armenilor, a pasat perfect pentru Stanciu, care șutează de la 11 metri. Mingea lovește bara transversală și intră în poartă. Acesta este primul gol marcat de Stanciu într-un meci oficial

min 25: Răzvan Marin trage foarte bine de la 20 de metri, dar mingea se duce pe centrul porții, iar portarul respinge

min 18: Stancu a pătruns foarte bine spre careu, dar a fost oprit excelent la marginea suprafeței de pedeapsă

Latovlevici revine pe teren în tricoul primei reprezentative după aproape 3 ani, precedentul joc în care a evoluat fiind cel din 19.11.2013, România-Grecia 1-1.

min 13: Chipciu șutează de la 15 metri, dar mingea a fost blocată de un adversar

min 12: GOOOL ROMÂNIA! R. Marin, debutat în națională, marchează cu un șut perfect de la 20 de metri. Naționala lui Daum joacă foarte bine și domină categoric

min 10: GOOOL ROMÂNIA! Stanciu îi pasează perfect lui Adi Popa, care scapă singur cu portarul Belgarian . Mijlocașul lobează perfect mingea peste adversar și a majorat scorul.

min 7: Ozbiliz execută o lovitură liberdă de la 25 de metri, dar mingea se duce peste poarta lui Tătărușanu

min 4: GOOOL ROMÂNIA! Stancu transformă perfect lovitura de la 11 metri

min 3: PENALTY ROMÂNIA! Malakian a respins cu mâna mingea de pe linia porții, iar arbitrul a dictat penalty. După un carambol în careu, mingea a fost trimisă către poarta armenilor, iar mingea a fost respinsă de Malakian. Acesta a văzut și cartonașul roșu!

min 2: Benzar a pătruns bine pe partea dreaptă, dar a fost blocat bine și România va avea prima lovitură de colț a meciului

min 1: Armenia a început cu un atac, care a fost oprit de Dragoș Grigore, căpitanul României

min 1: A început meciul! Armenia a avut lovitura de start

Echipele de start:

Armenia: Beglarian – Mkoian, Haroian, Andonian, Hairapetian – Grigorian, Pizzelli, Malakian – Ozbiliz, Pogosian, Manoian

Antrenor: Varujan Sukiasian

Rezerve: Aivazov, Manukian, T. Voskanian, A. Voskanian, Minasian, Kartașian, Badoian, Muradian, Hovhanisian, Hakobian, Harutiunian

România: Tătăruşanu, Benzar, Săpunaru, Dr. Grigore, Latovlevici - Ov. Hoban - Ad. Popa, R. Marin, N. Stanciu, Chipciu - B. Stancu

Antrenor: Christoph Daum

Rezerve: Pantilimon, S. Lung jr, V. Găman, Moți, St. Filip, Enache, Toșca, Bicfalvi, Prepeliță, D. Rotariu, Fl. Andone, Keșeru, Alibec

Absenți: Al. Maxim (accidentat)

Palmares România într-o zi de 8 octombrie: 7 jocuri - 4 victorii - 3 remize

1946, România-Bulgaria 2-2, Cupa Balcanică

1950, România-Albania 6-0, amical

1961,România-Turcia 4-0, amical

1986, Israel-România 2-4, amical

1994, Franţa-România 0-0, Prel CE

2005, Finlanda-România 0-1, Prel CM

2015, Româmia-Finlanda 1-1, Prel CE

Știrea inițială!

România trebuie să bată în Armenia ca să mai spere şi presiunea aceasta e aşezată şi pe umerii lui Răzvan Marin.

Mijlocaşul de 20 de ani de la Viitorul e un nou-intrat în echipa naţională în această campanie, era obişnuit să fie chemat la selecţionate de juniori sau la U21. Contextul îl ajută să devină chiar titular!

Christoph Daum a exersat zilele trecute o formulă cu trei mijlocaşi, şi Alex Maxim era unul dintre ei. Doar că mijlocaşul lui Stuttgart e accidentat, la antrenamentul de aseară a apărut pe teren cu un aparat cu două ventuze aplicate pe gamba dreaptă.

Daum îl vede pe Marin înlocuitorul potrivit şi l-a inclus pe jucătorul lui Hagi în formaţia pentru partida cu Armenia.

Pentru Marin, progresul e imens. El se află la primul sezon pe care îl începe ca titular la Viitorul. La startul stagiunii trecute nu era om de bază, dar şi-a făcut loc treptat, ajutat şi de politica lui Hagi, care a renunţat la doi mijlocaşi, Aganovici şi Vlad Achim.

Apariţia lui Marin sporeşte numărul fotbaliştilor crescuţi de "Rege" şi intraţi în "naţională". Benzar a jucat bine cu Muntenegru şi îşi va păstra locul pe banda dreaptă.